В.А.Прыткоў адзначыў важнасць у навучанні студэнтаў практыканакіраванасці вучэбнага працэсу. З гэтай мэтай сумесна з рэзідэнтамі Парка высокіх тэхналогій на факультэце створаны 12 лабараторый, дзе пастаянна абнаўляецца тэхніка. Гэтая вучэбная база дазваляе арганізаваць практыка-накіраваную падрыхтоўку студэнтаў БДУІР. У іх рэгулярна праводзяцца трэнінгі і майстар-класы для студэнтаў факультэта і ўвогуле ўніверсітэта. Акрамя таго, ва ўстанове створана 5 адукацыйных цэнтраў сусветных брэндаў. Стварыць іх ва ўніверсітэце дапамаглі айчынныя і замежныя прадпрыемствы па IT-тэхналогіях, якія прадаставілі бясплатна праграмнае забеспячэнне, іншы раз і абсталяванне, аказалі метадычную падтрымку. Дзякуючы такой падрыхтоўцы, на гэтай базе студэнты павышаюць сваю кампетэнтнасць па новых тэхналогіях і могуць нават атрымаць акадэмічныя або прафесійныя сертыфікаты, што падымае каштоўнасць іх ведаў на рынку працы.